
Nærmere beskrivelse av de 9 ulike punktene i ”Budsjettforslag for satsinger – Nasjonalt program for kartlegging og overvåkning av biologisk mangfold” 
Dette vedlegget beskriver status og konkrete aktiviteter for hver av de ni  punktene som omtales i notatet.

Til slutt i vedlegget gis det en oversikt over nødvendig kartlegging og overvåking som forutsettes dekt over andre budsjettkapitler. Dette gjelder overvåking av påvirkningsfaktorer (endringer i arealdekke, utslipp og nedfall av forurensninger, m.m.), samt overvåking som skal finansieres over sektorenes egne budsjetter.
Samlede kostnader for den tverrsektorielle satsingen i 4-års perioden:
	
	2003
	2004
	2005
	2006

	· Etablering og drift av nasjonalt program for kartlegging og overvåkning av biologisk mangfold
	27 mill.
	27 mill.
	27 mill.
	27 mill.


For 2003 foreslås følgende fordeling av midler til de ulike aktivitetene:

Program 1: Spesielt viktige områder

1. Ferskvann
2,25 mill.
2. Kyst og hav 
5,0   mill.
3. Kulturlandskapet 
2,0   mill.
4. Skog 
1,5   mill.
5. Fjell, myr og våtmark 
0      mill. (for 2003)
6. De mest trua og sårbare artene og naturtypene
3,5   mill.

Program 2: Naturen generelt
7. effekter av global forurensning 
0,5   mill
8. effekter av fremmede arter 
2,8   mill

9.   effekter av arealbruk
0      mill (for 2003)   
10.  Følgeforskning
2.0   mill    



Det er viktig at kartlegging og overvåking er kvalitetssikret. Herunder kommer blant annet ekspertvurderinger av artsfunn ved hjelp av taksonomer. Forskning er også nødvendig for å utvikle metodikk, og for å tolke store datamengder fra overvåkingsgprogrammene. Det foreslås derfor at ca. 10% av bevilgningene under hver aktivitet avsettes til slik forskning.
Program 1: Spesielt viktige områder 

Formålet med dette programmet er å få kartlagt spesielt viktige områder for biologisk mangfold. Dette skal utgjøre grunnlaget for det tverrsektorielle kunnskapsbaserte forvaltningssystemet som er presentert i St meld nr 42 (2000-2001) Biologisk mangfold. Spesielt viktige områder omfatter både leveområder for arter og naturtyper. Kriteriene for at arter og naturtyper er spesielt viktige er flere, men truethet er et gjennomgående kriterium. Kartleggingen av slike spesielt viktige områder vil være avgjørende for forvaltningen av det biologiske mangfoldet. Det er svært viktig at kartlegging av slike områder skjer etter en standard metodikk slik at områdene kan sammenlignes fra kommune til kommune og fra landsdel til landsdel. I et land som Norge med svært variert natur vil det likevel ofte være slik at noe som er vanlig et sted er sjeldent et annet sted. Det er også et mål å kartlegge og ta vare på den regionale variasjonen vi har i norsk natur.  

Aktivitet 1: Ferskvann

Viktige trusselfaktorer: forurensning, tekniske inngrep, fremmede arter 

Status kartlegging og overvåking

Per i dag finnes det to håndbøker kartlegging av spesielt viktige arter og naturtyper i ferskvannsnaturen: Kartlegging av ferskvannslokaliteter (DN-håndbok 15) og kartlegging av naturtyper (DN-håndbok 13). Kommunene bruker denne metodikken i kartlegging av biologisk mangfold i ferskvann. For ferskvann finnes det en god del registreringer, men det er nødvendig å systematisere, kvalitetssikre og standardisere allerede eksisterende informasjon. Gjennom undersøkelser knyttet til kraftutbygginger foreligger det mye kunnskap om biologisk mangfold i ferskvann som med fordel kunne vært samlet og systematisert. Det vil i denne forbindelsen være behov for supplerende ny kartlegging. Denne kartleggingen bør knyttes opp mot den pågående kartleggingen i kommunene. Kommunene har til nå i liten grad hatt midler til å prioritere kartlegging i ferskvann etter DN håndbok 15.

NVE og DN har benyttet DN-håndbok 13 ved kartlegging av "Verdier i Verna Vassdrag". Det er nødvendig å få fullført kartleggingen i verna vassdragene, og i øvrig vassdragsnatur. Det er spesielt viktig at de vassdragene som er vernet mot kraftutbygging ikke blir ødelagt av andre inngrep. Dette er flere ganger påpekt av Stortinget ved behandling av de ulike verneplanene for vassdrag. En bør derfor i en første fase prioritere biologisk mangfold kartlegging for de viktigste arter og naturtyper etter de to håndbøkene og i verna vassdrag (inklusive de i den nye verneplanen).. 
Ordningen med nasjonale laksevassdrag (NLV) og laksefjorder (NLF) vil bli innført i løpet av 2003. Innføringen vil først og fremst innebære at et utvalg av særlig viktige villaksbestander vil bli gitt særlig beskyttelse mot skadelige vassdragsinngrep og negativ innvirkning fra fiskeoppdrett. Et sentralt element i ordningen er at det etableres nasjonale laksefjorder utenfor de fleste nasjonale laksevassdragene. Det er viktig at etableringen av NLV/NLF følges opp med aktivitet knyttet til kartlegging og overvåkning i de områdene som omfattes av ordningen. Dette vil bli nærmere vurdert i fase 2. 
Overvåking av biologisk mangfold i generell natur omtales under aktivitet 8, herunder deler som har spesiell relevans for kravene i  EUs vanndirektiv.

Forslag til aktivitet 
· Samling og systematisering av kartlagte spesielt viktige områder i ferskvann

· Fullføring av pågående kartlegging av arter og naturtyper i ferskvann inkludert vassdrag vernet mot kraftutbygging og andre spesielt viktige vassdrag. 
Aktivitet 2: Kyst og hav

Viktige trusselfaktorer: endret bruk av kystsonen, fiske/ trål, forurensninger 
Status kartlegging og overvåking

Per i dag finnes det to håndbøker for kartlegging av spesielt viktige arter og naturtyper i kyst og hav: Kartlegging av naturtyper (DN-håndbok 13) og kartlegging av marint biologisk mangfold (DN-håndbok 19). Den førstnevnte håndboka inneholder områder i skjæringssonen mellom land og vann, i tillegg til en del rent marine forekomster. Den sistnevnte håndboka omfatter kun marine områder. Stedfesting av rødlistearter inngår i DN- håndbok 13. I det marine miljøet er det et stort behov for basis kartlegging av spesielt viktige områder for biologisk mangfold. (Innspill fra FID forventes onsdag 16. jan).  Samordning og utprøving av felles metodikk bør gjennomføres i prøvekommuner i 2003.  Det er viktig å få igangsatt kartlegging i kystnære sjøområder der vi i dag har afor dårlig dekning både i forhold til kravene til innspill etter konvensjonen om biologisk mangfold, nordsjøsamarbeidet og kravene til innspill om truede arter og leveområder etter OSPAR konvensjonen. Denne basiskartleggingen bør bl.a. knyttes opp mot den pågående kommunale kartleggingen.

I 2003 er det behov for å prøve ut kartleggingen i et utvalg prøvekommuner. Fra 2004 bør denne kartleggingen intensiveres. Tvedestrand kommune er i gang med slik kartlegging i marine områder, og Leka kommune har planer om å komme i gang. Det vil også være gunstig med kommunal kartlegging i tilknytning til Møreplatået. 
Kartlegging i åpne havområder er spesielt relevant å vurdere i forbindelse med fase 2 og bør ses i sammenheng med arbeidet med marine verneområder (2004-2010). Her skal totalbehovet for vern av marine områder helt ut til grensen for norsk økonomisk sone (200 nm) vurderes. For å ha et grunnlag for en slik vurdering er det helt nødvendig med kartlegging spesielt i åpne havområder hvor kunnskapen er minst. MAREANO (eller deler av MAREANO er relevant i denne sammenhengen).
Forslag til aktivitet 
· Kartlegging av marint biologisk mangfold i samarbeid med prøvekommuner. 
	
	
	
	
	

	· 
	
	
	
	


Aktivitet 3: Kulturlandskapet

Viktige trusselfaktorer: endret arealbruk og omdiponering av areal

Status kartlegging og overvåking.

Kulturlandskapet består av ekstensivt og intensivt drevne områder. DN-håndbok 13 beskriver spesielt viktige arter og naturtyper i hele kulturlandskapet. De fleste av disse finnes i de ekstensivt  drevene områdene. De fleste av de mest akutte trua vegetasjonstyper ( NTNU rapport . Bot. Ser. 2001-4) og også mange trua arter (Nasjonal rødliste – DN rapp. 1999-3) er knyttet til jordbrukets kulturlandskap.

Intensivt drevne områder: Det kommunale kartleggingsprogrammet (DN-håndbok 13) kartlegger omfatter hele kommunens arealer, og dekker i utgangspunktet viktige naturtyper i intensivt drevne områder. I tilllegg har  LD og MD i fellesskap etablert et overvåkingsprogram som heter 3Q (tilstands- og resultatkontroll i jordbrukets kulturlandskap). Programmet omfatter utvalgte 1 km2 ruter i det intensivt drevne kulturlandskapet. I utgangspunkter inngår ikke biologiske registreringer av viktige arter og naturtyper i 3Q, men ved hjelp av flyfoto kategoriseres arealene i forskjellige naturtyper. En samordning av begrepsbruk og omforent verdiklassifisering av viktige elementer og arealkategorier i kulturlandskapet for 3Q og kommunalt kartleggingsprogram bør utarbeides, og om mulig implementeres i de to systemene.

Intensivt og ekstensivt drevne områder: Nasjonale registreringer av "Nasjonalt prioriterte kulturlandskap" har vært gjennomført av MD i samarbeid med LD . Dette omfatter områder med særlig kvaliteter mhp. kulturminner, landskap og til dels biologisk mangfold. Mange av de prioriterte kulturlandskapene har elementer av ekstensiv drift i seg. Kvalitetene for biologisk mangfold i de nasjonalt prioriterte kulturlandskapene er ofte dårlig kartlagt, og viktige arter og naturtyper i Nasjonalt prioriterte kulturlandskap bør registreres etter felles samordnet metodikk. Det er et eget nøkkeltall knyttet til disse prioriterte kulturlandskapene. Arbeid for å utvikle kriterier for å registre endringer i kvalitet er påbegynt så vidt, og må videreføres.

Ekstensivt drevne områder. Her finnes de fleste av de direkte trua naturtypene/vegetasjonstypene i dag. Kartlegging i disse områdene må derfor prioriteres. 

Forslag til aktiviteter 
· Viktige områder for biologisk mangfold i nasjonalt prioriterte kulturlandskap identifiseres

· Kartlegging av viktige områder for biologisk mangfold i ekstensivt drevne områder fortsetter

· Tiltak utvikles for samkjøring av 3Q og kommunalt kartleggingsprogram i intensivt drevne områder
Aktivitet 4: Skog

Viktige trusselfaktorer: skogbruk, andre endringer i arealbruk, omdisponering av arealer. 

Status kartlegging og overvåking.

Det foreligger to metodikker for kartlegging av spesielt viktige arter og naturtyper i skog som benyttes i Norge i dag. Den ene metodikken beskrives gjennom DN-håndbok 13, og er knyttet til kommunalt kartleggingsprogram  som gjennomføres i regi av MD. Denne omfatter både rødlistede arter og spesielt viktige naturtyper i både produktiv og uproduktiv skog. Forsvaret  kartlegger biologisk mangfold i skyte- og øvingsfelter etter denne metodikken. Den andre metodikken er beskrevet i ”Håndbok i registreringer av livsmiljøer i skog ” (3 hefter) og  benyttes i Miljøregistreringer i skog. MiS legger hovedvekt på den produktive skoge og er inngår som en del av skogbruksplanen til den enkelte grunneier. Metodikken er tilpasset enheten bestand i skogbruket.

De to registreringssystemene må samkjøres mht utveksling av data, dataflyt, tilgjengelighet og verdisetting. Det er videre viktig at det skjer en samordnet forvaltningsmessig oppfølging av områder som kartlegges gjennom MiS og den kommunale kartleggingen. 

Forslag til aktivitet 
· Det er viktig at det skjer en samordning av verdisetting av områder som kartlegges i ulike systemer og at dette arbeidet koordineres med utvalgsarbeide som pågår med utvikling av juridiske og økonomiske virkemidler
Aktivitet 5: Fjell, myr og våtmark
Kartlegging av spesielt viktige områder i fjell, myr og våtmark er beskrevet i DN håndbok 13, men er ikke fullført. Stedfesting av rødlistearter er inkludert. Denne kartleggingen bør fullføres.

Forslag til aktivitet

· Gjennomføring av kartlegging av spesielt viktige områder i fjell, myr og våtmark
Aktivitet 6: Spesielt trua og sårbare arter og naturyper

Viktige trusselfaktorer: Omdisponering av arealer, endring i arealbruk m.fl.

Status kartlegging og overvåking, og mangler i forhold til dette.

Enkelte arter og naturtyper er per i dag så truet at det trengs et umiddelbart løft for å få fortgang på kartlegging, overvåking og tiltak. Dette vil omfatte de aller mest trua artene og naturtypene i fjell, myr- og våtmark, skog, kulturlandskapet, ferskvann, kyst og hav. Dette er den eneste aktiviteten som også omfatter fjell, myr og våtmark i dette tverrsektorielle programmet. De mest trua vegetasjonstypene er omtalt i "Truede vegetasjonstyper i Norge" (Fremstad og Moen, 2001). Det er 12 akutt trua vegetasjonstyper i Norge, og 30 sterkt trua. I all hovedsak omfattes de fleste akutt trua vegetasjonstypene av DN- håndbok 13. Det er utformet en egen konverteringstabell som viser sammenhengen mellom DN-håndbok 13 og de trua vegetasjonstypene. For akutt trua naturtyper utenom vegetasjonstypene, vises det til vedlegg i "Regjeringens miljøvernpolitikk og rikets miljøtilstand (St. mld. 24, (2000-2001)). 

Det finnes 36 truede terrestriske arter som står på de internasjonale listene (Bern konvensjonens annex I+II, Bonn konvensjonen, Cites) (Framstad og Kålås, 2001). Disse er inkludert i den norske rødlista som omfatter 256 truede terrestriske arter (Framstad og Kålås, 2001). Et antall arter i ferskvann og i marint miljø kommer i tillegg til disse artene. Alle artsgrupper omfattes av denne kartleggingen.

Forslag til aktivitet 

· Et felles løft for å få stedfesta lokalitetene til de mest trua artene og naturtypene bør gis høg prioritet. De må så etableres overvåkning og treffes tiltak. Berører flere departementer.

Program 2: Endringer i naturen generelt ("allmennaturen") 

Aktivitet 7: effekter av global forurensing på biologisk mangfold

Viktige trusselfaktorer: klimaendringer, sur nedbør og miljøgifter

Status kartlegging og overvåking.

Dette er en overvåking som rettes mot miljøutfordringene som hovedsakelig er forårsaket av internasjonale forurensningsutslipp. Hvilken betydning har disse utslippene for biologisk mangfold ? Nedenfor er en kort beskrivelse av tre pågående programmer som bør danne grunnstammen i en videreutviklet overvåking. 

· 

Terrestrisk overvåkingsprogram (TOV) har vært rettet mot å avdekke effekter av sur nedbør og langtransporterte miljøgifter på land. TOV endrer nå fokus, og rettes mot et bredere spekter av trusselfaktorer og skal dokumentere effekter av sur nedbør, klimaendringer, miljøgifter på biologisk mangfold. Effekter av arealbruk i fjellet vurderes også innarbeides i TOV. TOV består av to moduler: 1) landsomfattende registreringer av biologisk mangfold parametre. Overvåking av lav og alger på bjørkestammer foregår i OPS sitt lansdekkende nett i bjørkeskog. 2) overvåking av bestander- og miljøgiftutviklingen i planter og dyr og planter i 6 områder med bjørkeskog, og ett område i furuskog. Områdene er geografisk spredt i Norge. 

NIJOS gjennomfører vegetasjonsovervåking i 10 områder med granskog, etter samme metodikk som i TOV. Denne overvåkingen avdekker effekter av klima og sur nedbør på bunnvegetasjon i skog. Sammenstilling av data fra TOV og NIJOS har vist seg å gi konklusive resultater i forhold til effekter av sur nedbør og klima på vegetasjon i skog, og bør videreføres (Økland m.fl. 2001). Samarbeidet har fått navnet "Nasjonalt nettverk av flater for vegetasjonsovervåking i skog". NIJOS-flatene som nå står i fare for å bli nedlagt, grunnet manglende forankring i nasjonale systemer. I første fase er det en målsetting å få videreført dette nettverket

Skogens helsetilstand i Norge har vært fulgt gjennom Overvåkingsprogram for skogskader (OPS) siden 1984. Formålet er å klarlegge skadeomfang på norsk skog, vise utviklings-tendenser over tid, og belyse i hvilken grad langtransporterte luftforurensninger fører til skogskader i Norge. Tilsvarende overvåking foregår i de fleste land i Europa, og metoder og resultater koordineres på europeisk nivå under FN's konvensjon om langtransporterte grenseoverskridende luftforurensninger (LRTAP). 

I andre fase skal det vurderes om det er hensiktsmessig å samkjøre overvåkingen i OPS, TOV og på NIJOS flatene slik at overvåkingen dekker hver sine naturtyper og arter i forhold til effekter av klima, sur nedbør og miljøgifter. Det utarbeides et forslag til hvordan programmene skal utvides for å få en tilfredsstillende overvåking av effektene på biologisk mangfold. Både pågående arbeid i OPS internasjonalt, og en ferdig utarbeidet forslag til utvidelse av TOV, danner et godt grunnlag for å foreslå konkret innhold i et slik helhetlig program. Behovene er spesielt knyttet til utvide overvåkingen av effekter av miljøgifter på dyr, samt å 
dokumentere effekter av klimaendringer på biologisk mangfold i fjell og skog. 

Forslag til aktivitet i 2003
· Videreføring og utvikling NIJOS flatene og TOV programmet 

· Utvikle overvåking av klimaeffekter og miljøgifter på biologisk mangfold
· Vurdere om det er hensiktsmessig at OPS utvikles til også å dekke effekter av global forurensning på biologisk mangfold i produktiv skog. 
Aktivitet 8: Kartlegging og overvåking av fremmede arter

Viktige trusselfaktorer: fremmede arter er en trusselfaktor mot biologisk manfold i Norge

Status kartlegging og overvåking, og mangler i forhold til dette.

Overvåking av fremmede arter er relevant for en rekke sektorer, for eksempel NHD (ballastvann og turisme), LD (skogbruk, jordbruk, hagebruk), MD (verneområder, allmennaturgenerell natur), SD (beplantning langs vei, vegbygging m broer og tuneller) og , fiskeri (havbruk) ++ fyll inn. 

Per i dag foregår det lite overvåking av fremmede arter. Landbruksdepartementet har innarbeidet registrering av fremmede treslag i Landskogtakseringen. I tillegg finnes det kun enkelt-artsovervåking for Gyrodactulus salaris som er en parasitt på laks. Behovene er derfor store for å utvikle et godt overvåkingssystem. Det er behov for 

1)  utvikle kartlegging og overvåking tilknyttet tiltakskrevende arter

2) utvikle system for registreringer av fremmede arter i etablerte overvåkingsprogrammer. Eksempelvis vil LD gjøre dette i forhold til Landskogtakseringen, og MD vil gjøre dette i forhold til Terrestrisk overvåkingsprogram, og Overvåking knyttet til ferskvann "Nasjonalt nettverk av elver og innsjøer", FID i forhold til algeovervåking. Disse registreringene må bygge på en felles liste over introduserte arter i Norge. 

Forslag til aktivitet
· sette i gang kartlegging og overvåking av tiltakskrevende arter

· innarbeide registreringer for utbredelse av arter på liste i pågående eller nye overvåkingsprogrammer  (hake av når de er der)
Aktivitet 9: Effekter av arealbruk på biologisk mangfold

Den viktigste trusselen mot biologisk mangfold i Norge er endring og omdisponering av areal. I og med at en i første fase av programmet vil prioritere kartlegging vil en komme tilbake til  samkjøring og utvidelse av overvåkning  i neste fase av programmet. Overvåkning som viser biologiske effekter av arealinngrep/endring av areal inngår i svært liten grad i dagens overvåkning. 

Aktivitet 10:

tekst fylles inn








